- Hindi News
- National
- मध्यस्थता से दोनों पक्षों को मिलती है संतुष्टि पैसे और समय की भी होती है बचत : पीडीजे
मध्यस्थता से दोनों पक्षों को मिलती है संतुष्टि पैसे और समय की भी होती है बचत : पीडीजे
जिलाविविध सेवा प्राधिकार ने एक से चार मार्च तक कुटुंब न्यायालय में लंबित पारिवारिक मामलों की मध्यस्थता के लिए विशेष अभियान का उद्घाटन बुधवार को जिला न्याय सदन के सभागार में प्रधान जिला एवं सत्र न्यायाधीश सह प्राधिकार के अध्यक्ष रंजीत कुमार चौधरी ने किया।
मौके पर चौधरी ने कहा कि मध्यस्थता वादों के निष्पादन की एक ऐसी प्रक्रिया है जहां दोनों पक्षों की सहमति से सरल और सहज तरीके के वादों का निष्पादन सौहार्दपूर्ण वातावरण में होता है। उन्होंने कहा कि मध्यस्थता से दोनों पक्षों को संतुष्टि होती है, वहीं उनकी समय और पैसों की भी बचत होती है। उन्होंने मध्यस्थों से अधिक से अधिक मामलों का निपटारा कराने की अपील की।
वहीं जिला जज प्रथम सह प्रभारी प्रधान न्यायाधीश कुटुंब न्यायालय रमाशंकर सिंह ने कहा कि मध्यस्थता कोई नहीं प्रक्रिया नहीं है, बल्कि प्राचीन काल में भी मध्यस्थता के माध्यम से विवादों का निपटारा किया जाता था। कार्यक्रम को अधिवक्ता संघ के अध्यक्ष जगदीश सलूजा प्राधिकार के सचिव अजय कुमार श्रीवास्तव ने मध्यस्थता के माध्यम से वादों के निष्पादन को आम लोगों के लिए एक वरदान की संज्ञा दी। कार्यक्रम का संचालन न्यायालयकर्मी रंजीत कुमार सिंह ने किया। मौके पर स्थायी लोक अदालत के अध्यक्ष सीताराम प्रसाद, जिला जज द्वितीय संजय कुमार सिंह, मुख्य न्यायिक दंडाधिकारी विशाल श्रीवास्तव, न्यायाधीश प्रभारी दिव्या मिश्रा, न्यायिक दंडाधिकारी राजीव कुमार सिंह, कमलेश बेहरा, विवेक कुमार, चंचल कुमार, मध्यस्थ भुनेश्वर राणा, सुरेश कुमार, अधिवक्ता संघ के सचिव मोहन प्रसाद अंबष्ठ, मनोज कुमार, राजकुमार राउत, संतोष कुमार के अलावा न्यायालय कर्मी, अधिवक्ता, पारा लीगल वॉलेंटियर आदि मौजूद थे।
tgl_Latn sot_Latn hin_Deva hin_Deva hin_Deva hin_Deva hin_Deva